Իսպանիայի հրապարակ (Բարսելոնա)

Իսպանիայի հրապարակ (), Բարսելոնայի ամենակարևոր հրապարակներից մեկն է, կառուցվել է 1929 թվականին Համաշխարհային ցուցահանդեսի կապակցությամբ։ Վերջինս տեղի է ունեցել Մոնտժուիկ բլրի ստորոտում՝ Սանկտ-Մոնտժուիկ շրջանում։

Առանձնահատկություններ 

Իսպանիայի հրապարակը քաղաքի ամենամեծ հրապարակներից մեկն է, և այստեղ են հատվում մի քանի լայն փողոցներ, ինչպիսիք են՝ Գրան Վիա փողոցը և Avinguda del Paral·lel պողոտան, Carrer de Tarragona-ն և Carrer de la Creu Coberta փողոցները։ Հրապարակից Avinguda de la Reina Maria Cristina պողոտայով կարելի է գնալ Բարսելոնայի Ազգային պալատ (Palau Nacional)։ Վերջինում է գտնվում Կատալոնիայի լավագույն թանգարաններից մեկը՝ Կատալոնական արվեստի ազգային թանգարանը։ Իսպանիայի հրապարակը ձևավորվել է Ջոսեպ Ամարգոսի կողմից։ Հրապարակի կենտրոնի շատրվանը նախագծվել է Ջոսեպ Մարիա Ջուջոլի կողմից, մինչդեռ հրապարակի արձանները ձևավորվել են Միգել Բլեյի կողմից։ Շինությունները կառուցվել են Նիկոլաու Մարիա Ռուբիո ի Տուդուրիի կողմից։

 Վենետիկյան աշտարակները տեղեկայված են Ռեյնա Մարիա Կրիստինա՝ Avinguda de la Reina Maria Cristina, պողոտայի երկու կողմերում։ Աշտարակներն ունեն 47 մետր բարձրություն, կառուցված են կարմիր աղյուսից, իսկ վերևում արհեստական քարից պատրաստված դիտակետ-տաղավար են։ Նրանց ծայրերը բոլորում են պղնձե բրգաձև տանիքները։ Աշտարակների նախատիպը Վենետիկի Սուրբ Մարկոսի տաճարի զանգակատունն է։
 Fira de Barcelona՝ Բարսելոնայի առևտրի կենտրոն
 Խոան Միրոյի զբոսայգի, որը կրում է կատալոնացի նկարիչ Խոան Միրոյի անունը։ Վերջինիս «Կինն ու թռչունը» 22 մետր բարձրությամբ արձանը կարելի է տեսնել հրապարակի անկյուններից մեկում։
 Arenas de Barcelona՝ ցլամարտի արենան կառուցվել է 1900 թվականին նեոմավրիտանական ոճով, որը հետագայում վերափոխվել է առևտրի կենտրոնի։

Պատմություն
Հրապարակը կառուցվել է մի վայրում, որը նախկինում օգտագործվել է հասարակական կախաղանների համար։ 1715 թվականին կառուցվեց Սյուդադելա ամրոցը, և կախաղանները տեղափոխվեցին այնտեղ։ Հրապարակը նախագծվել է 1915 թվականին և կառուցվել է 1929 թվականին, որպեսզի այն պատրաստ լիներ 1929 թվականի «Համաշխարհային Ցուցահանդեսի» համար։ Այնուհետև հրապարակը օգտագործվել է որպես հասարակական վայր։

Տրանսպորտ 
Բարսելոնայի Իսպանիայի հրապարակը հասանել է Բարսելոնայի մետրոպոլիտենի Plaça d'Espanya կամ Էսպանյա կայարանից։

Պատկերասրահ

Տես նաև 
 Բարսելոնայի մետրոպոլիտեն

Ծանոթագրություններ

Արտաքին հղումներ 
Bcn.cat
FiraBcn.es
A view on cities